CELEX: 62008CN0246
Language: fi
Date: 2008-06-03 00:00:00
Title: Asia C-246/08: Kanne 3.6.2008 — Euroopan yhteisöjen komissio v. Suomen tasavalta

15.8.2008   
            
            
               FI
            
            
               Euroopan unionin virallinen lehti
            
            
               C 209/29
            
         Kanne 3.6.2008 — Euroopan yhteisöjen komissio v. Suomen tasavalta
   (Asia C-246/08)
   (2008/C 209/43)
   Oikeudenkäyntikieli: suomi
   Asianosaiset
   
      Kantaja: Euroopan yhteisöjen komissio (asiamiehet: P. Aalto, D. Triantafyllou)
   
      Vastaaja: Suomen tasavalta
   Vaatimukset
   
               —
            
            
               On todettava, että Suomen tasavalta on laiminlyönyt kuudennen arvonlisäverodirektiivin 77/388/ETY (1) 2 artiklan l kohdan sekä 4 artiklan l, 2 ja 5 kohdan mukaiset velvollisuutensa jättäessään kantamatta arvonlisäveron valtion oikeusaputoimistojen (niiden työntekijöinä toimivien julkisten oikeusavustajien) oikeusapusäännösten mukaisesti osakorvausta vastaan suorittamista oikeudellisista neuvontapalveluista samalla, kun vastaavat palvelut yksityisten avustajien suorittamina ovat arvonlisäverollisia;
            
         
               —
            
            
               Suomen tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Suomessa oikeusavun saaja voi tuomioistuinasioissa valita avustajakseen julkisen oikeusavustajan tai yksityisen avustajan. Tässä tilanteessa julkisen oikeusavustajan osittaista korvausta vastaan suorittamat palvelut ovat arvonlisäverottomia, kun taas yksityisen avustajan osittaista korvausta vastaan suorittamista palveluista kannetaan arvonlisävero. Komissio katsoo, että tapauksessa on kyse samanlaisten palvelujen erilaisesta arvonlisäverokohtelusta, jolla on vaikutuksia yhteisön omiin varoihin.
   Komissio katsoo, etteivät valtion oikeusaputoimistojen tuomioistuinasioissa antamat palvelut kuulu kuudennen arvonlisäverodirektiivin 4 artiklan 5 kohdan ensimmäisen alakohdan soveltamisalaan. Kyseiset palvelut ovat selvästi arvonlisäverottomia silloin, kun ne annetaan korvauksetta. Jos oikeusavun saaja sen sijaan suorittaa palvelusta maksun, ei valtion oikeusaputoimiston suorittamia palveluja voida pitää arvonlisäverottomina.
   Arvonlisäverodirektiivin 4 artiklan 5 kohdan toisessa alakohdassa säädetään, että julkisoikeudellisia yhteisöjä on pidettävä verovelvollisina niiden viranomaisen ominaisuudessa harjoittaman toiminnan osalta, jos niiden erilainen kohtelu johtaisi huomattavaan kilpailun vääristymiseen. Siinäkin tapauksessa, että valtion oikeusaputoimistojen katsottaisiin tältä osin toimivan viranomaisen ominaisuudessa, komissio katsoo, että niiden jättäminen verovelvollisuuden ulkopuolelle edellä mainituissa tapauksissa johtaisi huomattavaan kilpailun vääristymiseen. Tästä syystä niitä olisi pidettävä verovelvollisina arvonlisäveron osalta.
   
      (1)  EYVL L 145, s. 1.